176 



ejusmodi filamenta considerare uti connecticula filamento 

 carentia. Sed cum filamenta non raro in floribus plenis 

 petaloidea fiant, huc retuli. 



Plerumque filamenta superficiem laevem habent, inter- 

 dum scabram, verruculosam , nodulosam, strophiolis obsi- 

 tam (Sparrmannia). Pilis saepissime obsita sunt, aut ca- 

 nali integro instructis, aut septis distincto interdum creber- 

 rimis, ut in Tradescantia , inter quae motum gyratorium 

 primus observavit R. Brownius, utique conspicuum. Et 

 glandulas habent impositas, maxime conspicuas in Dic- 

 tamno. 



Cum filamenta post antheram excrescant, plerumque 

 ante florescentiam parva sunt et recta. Interdum, si longa 

 evadunt, contorta conspiciuntur, ut in Callistemone. In 

 flore expanso aut exserta sunt e corolla, calyceve aut in- 

 clusa. Post florescentiam aut vegeta cum corolla deci- 

 dunt, aut corrugantur et tabescunt, aut sphacelo pereunt 

 i. e. fusca fiunt et corrumpuntur ut in Nymphaea. 



B. Anthera. 



Anthera plerumque e duobus sacculis seu folliculis, 

 quos loculos appellamus, constat, juxta positis, pollinem 

 continentibus et emittentibus. Adnati sunt columellae per 

 ipsorum juncturam transeunti, quam connecticulum 

 seu connectivum vocant. Linea elevata intra loculum 

 decurrens, quae raphe dicitur, connecticulo respondit. 



Forma loculorum et sic totius antherae varia est. 

 Plerumque cylindrici sunt, quae forma per verios gradus 

 ad globosum transit. Interdum non juxta positi sunt, sed 

 divergunt, magis minusque separati. 



Loculi ipsi plerumque iterum biloculares reperiuntur 



